# GRÁNIT Bank Zrt. Ötletpályázat 2018

Véleményem szerint, egy modern mobilalkalmazásnál, nagyon fontos az első benyomás, amit többségben a felhasználói felület, és az alap funkciók elérhetősége határoz meg. Amennyiben ezzel sikerült megfogni a felhasználót, érdeklődését fent tudjuk tartani különböző hasznos, elsőre meglepőnek gondolt opcióval.

Első körben a gyors, akadálymentes bejelentkezés az, amit elvárok egy bankhoz tartozó applikációtól. A technológia fejlődésével ez már sokféleképpen megoldható, lehet ujjlenyomat érzékeléssel, face ID segítségével, vagy akár a hagyományos felhasználónév – jelszó párral. Nyilván ezek mellé szükségesek bizonyos más védelmek is, például: korlátozni a próbálkozások számát, majd megerősítést kérni, hogy biztos az illetékes felhasználó szeretne-e hozzáférni a bankfiókhoz.

Az általam elképzelt alkalmazásban, bejelentkezés után egyszerűen láthatóvá válik a bankszámlánk néhány adata, gondolok például az egyenlegre, bankszámlaszámra, tulajdonos nevére, stb. A közeljövőben PSD2 által megoldható lesz, hogy akár a család több bankszámláját is láthassuk egy applikáció segítségével. Erre szintént nyújthat felületet programunk. Majd bankszámlánk kiválasztása után, innen navigálhatunk egy menü segítségével az általunk akart banki feladat elvégzéséhez, utalásokhoz, számlatörténethez, bármihez, amihez egy átlag felhasználó gyakran hozzá szeretne férni.

Manapság egyre gyakrabban használunk bankkártyás fizetést, valamint gyakran utalunk, várunk utalást. Az utalás kényelmes lebonyolításához korábban elmentett űrlapok segítségét venném igénybe. A felhasználó elmenthet más felhasználókat, a hozzájuk tartozó bankszámlával, így könnyen és gyorsan tudja kiválasztani az utalás címzettjét. Valamint nem felejthetjük el az előre beállított utalást sem.

Az utalás egyszerűsítése után a bankkártyás fizetést céloznám meg. Itt véleményem szerint a QR kód olvasás segítségével történő fizetésnek alapfunkciónak kell lennie. Mindemellett NFC-vel történő fizetés is a listán van.

A lassan bevezetésre kerülő PSD2-nek köszönhetően felhatalmazhatjuk például a távközlési cégünket, hogy fizesse be a számláinkat. Erre szintén nyújthatnak felületet az alkalmazás.

Nyilván mindig lesznek olyan feladatkörök, amiket csak személyesen tudunk intézni. Ehhez mindenképp érdemes egy térképet is beépíteni, amin a felhasználó egyszerűen kereshet ATM-t vagy bankfiókot, és tájékozódhat ezek adatairól.

Rengeteg bank használ SMS-t értesítések küldésére, vagy a felhasználóval való kapcsolattartásra, ezek egy részét úgynevezett „Push Notification”-re (Leküldéses értesítés) cserélném, ezzel egyszerűbb és olcsóbb lehet a kapcsolattartás, valamint úgy gondolom, hogy kevésbé elgondolkodtató egy ilyen értesítés kérése, mint egy SMS szolgáltatás megrendelése.

Valamivel elgondolkodtatóbb fejlesztés lenne egy chatbot, vagy egy online ügyfélszolgálat, amely a nap 24 órájában ki tudja szolgálni a felhasználókat, segíteni tud kérdéseikben. Valamint egy rendszer amely segítségével foglalhatunk időpontot egy kiválasztott bankfiókba.

Egy másik hasznos funkció lenne, hogy a felhasználó az esetlegesen elveszített bankkártyáját az alkalmazás segítségével zárolhatja vagy kérheti a zárolását, bizonyos extra autentikáció után.

Egyéb, kevésbé a bankszámla használatához tartozó, de a felhasználót segítő ötletek:

* Vizualizálni az esetleges adatokat, például: számlatörténet, kifizetések, befizetések
* Költekezést követő rendszer, amely segítségével nyomon tudjuk követni, hogy mire költöttünk az adott hónapban. Ezt a felhasználó töltheti ki, írhat hozzá kategóriákat, például: étel. A hónap végén részletesen megtekintheti, valamint vizualizálni is lehet, az adatok összességét. Értesítések segítségével pedig ösztönözhetjük, az adatok bevitelére.
* Kitűzhető egy célösszeg, amit egy adott időpontig a számlánkon szeretnénk tudni. Ez segítheti a spórolást.
* Kiterjeszteni az alkalmazást különböző viselhető technológiákra, okosórákra, stb.